Papua Barat

Papua Barat (sabalunnyo Irian Jaya Barat disingkek Irjabar) adolah sabuah provinsi Indonesia nan talatak di bagian barat Pulau Papua. Ibukotanyo adolah Manokwari. Namo provinsi iko sabalunnyo adolah Irian Jaya  Barat nan ditetapkan dalam Undang-Undang Nomor 45  Taun 1999. Badasakan Peraturan Pemerintah Nomor 24  Taun 2007 tanggal 18 April 2007, namo provinsi iko diubah manjadi Papua Barat. Papua  Barat dan Papua marupoan provinsi nan mandapek statuih otonomi khusus.

Wilayah provinsi iko mancakuik kawasan kapalo buruang pulau Papua jo kapulauan-kapulauan di sakaliliangnyo. Di sabalah utara, provinsi iko dibatehi dek Samudra Pasifik, bagian barat babatehan jo provinsi Maluku Utara jo provinsi Maluku, bagian timur dibatehi dek Taluak Cenderawasih, selatan jo Laut Seram jo tenggara babatehan jo provinsi Papua.

Provinsi Papua  Barat iko meski alah dijadikan provinsi surang, namun tatok mandapek palakuan khusus sabagaimano provinsi induaknyo. Provinsi iko juo alah mampunyoi KPUD surang jo manyalanggarokan pemilu untuak partamo kalinyo pado tanggal 5 April 2004.

Provinsi iko mampunyoi potensi nan lua biaso, baiak itu patanian, patambangan, hasia hutan maupun pariwisata. Mutiaro jo rumpuik lauik dihasiakan di kabupaten Raja Ampat sadangkan satu-satunyo industri tradisional tenun ikek nan disabuik kain Timor dihasiakan di kabupaten Sorong Selatan. Sirup palo harum dapek didapek di kabupaten Fak-Fak sarato baragam potensi lainnyo. Salain itu wisata alam juo manjadi salah satu andalan Irian Jaya Barat, misalnyo Taman Nasional Taluak Cenderawasih nan balokasi di kabupaten Taluak Wondama. Taman Nasional iko mambantang dari timur  Samananjuang Kwatisore sampai utara Pulau Rumberpon jo panjang garih pantai 500 km, laweh darek mancapai 68.200 ha, laweh lauik 1.385.300 ha jo rincian 80.000 ha kawasan tarumbu karang jo 12.400 ha lauikan.

Disamping itu baru-baru iko, ditamukan sabuah gua nan diklaim sabagai gua tadalam di dunia dek tim ekspedisi speologi Parancih di kawasan Pagunuangan Lina, Kampuang Irameba, Distrik Anggi, Kabupaten Manokwari. Gua iko dipakirokan mancapai kadalaman 2000 meter. Kawasan pagunuangan di Papua  Barat masih manyimpan misteri kakayoan alam nan paralu diungkap.

Sijarah
Papua  Barat tabantuak dari bagian barat propinsi Papua pado Pebruari 2003, nan samulonyo banamo Irian Jaya Barat, diganti manjadi Papua  Barat pado 7 Pebruari 2007.

Bateh wilayah

Geografi

Gunuang 
 Pegunungan Arfak (2.940 m) di Kabupaten Manokwari
 Pegunungan Fak- Fak di Kabupaten Fak-Fak
  Gunuang Fudi (1.280 m) di Kabupaten Fak-Fak
 Pegunungan Kumafa di Kabupaten Fak-Fak
  Gunuang Kwoko (3.000 m) di Kabupaten Sorong
 Pegunungan Tamarau, di Kabupaten Sorong
  Gunuang Togwomeri (2.680 m) di Kabupaten Manokwari
  Gunuang Wasada (1.070 m) di Kabupaten Manokwari
  Gunuang Wiwi (1.130 m) di Kabupaten Manokwari

Danau 
 Danau Ayumaru di Kabupaten Sorong
 Danau Anggi Giji di Kabupaten Manokwari
 Danau Anggi Gita di Kabupaten Manokwari
 Danau Yamur di Kabupaten Manokwari
 Danau Yawasi di Kabupaten Sorong

Pamarintahan

Kabupaten jo Kota

Rujuakan

Pautan Lua 

  Situs resmi pemerintah provinsi
  Informasi Lengkap Seputar Papua Barat

  Badan Pusat Statistik: Irian Jaya Barat 

 
Provinsi di Indonesia